**ՀԻՄՆԱՎՈՐՈՒՄ**

**«ԳԵՏԻ ԻՆՔՆԱՄԱՔՐՄԱՆ ԿԱՐՈՂՈՒԹՅԱՆ ԳՆԱՀԱՏՄԱՆ ՄԵԹՈԴԸ և ՎԵՐՋԻՆԻՍ ԿԻՐԱՐԿՄԱՆ ՄԵԽԱՆԻԶՄՆԵՐԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

«Գետի ինքնամաքրման կարողության գնահատման մեթոդը և վերջինիս կիրարկման մեխանիզմները սահմանելու մասին» Կառավարության որոշման նախագծի (այսուհետ՝ Նախագիծ) մշակման անհրաժեշտությունը բխում է Հայաստանի Հանրապետության ջրային օրենսգրքի 68.1 հոդվածի պահանջից:

 Սույն նախագծի մշակման համար հիմք է հանդիսացել նաև Հայաստանի Հանրապետության ԱԺ 2019թ. փետրվարի 14-ի ԱԺՈ-002-Ն որոշմամբ հավանության արժանացած Հայաստանի Հանրապետության Կառավարության ծրագրի 4.8 բաժնի Ջրային ռեսուրսների կառավարման արդյունավետության բարձրացում ուղղությունը, ՀՀ կառավարության 2016 թվականի հունիսի 23-ի «Հայաստանի Հանրապետության կառավարության 2016 թվականի մարտի 31-ի N 338-Ն որոշման մեջ փոփոխություն կատարելու մասին» N751-Ն որոշումը, ՀՀ վարչապետի 2019 թվականի հունիսի 1-ի N 666-Լ որոշման 1-ին հավելվածի 119-րդ կետը։

Կեղտաջրերի մաքրման բացակայության հետևանքով գետերի վերին հոսանքներում տնտեսական գործունեության արդյունքում դեգրադացվում են ջրային էկոհամակարգերը, իսկ ստորին հոսանքները օգտագործվում են որպես հանգստի գոտիներ, որտեղ մարդիկ անմիջապես շփվում են աղտոտված ջրի հետ՝ վնասելով առողջությունը: Կեղտաջրերի մաքրման, ինչպես նաև էկոհամակարգերի վիճակի գնահատման գործընթացում կարևոր դեր ունի գետի ինքնամաքրվելու հատկությունը։

Գետերի ինքնամաքրման կարողության գնահատման ժամանակ պետք է հաշվի առնվեն գետերի հիդրոմորֆոլոգիական, հիդրոքիմիական և հիդրոկենսաբանական առանձնահատկությունները (հոսքի արագություն, միջին կամ ցածր հանքայնացում, կենսածին նյութերի համեմատաբար ցածր պարունակություն և այլն), ելակետային ցուցանիշների բազմազանությունը և դրանց ընտրության հնարավորությունը, գետի ինքնամաքրման կարողության տարեկան և ամսական փոփոխությունների մասին տեղեկատվությունը, գետի ինքնամաքրման կարողության նվազմանն հանգեցնող աղտոտիչների խումբը։

Գետի ինքնամաքրման կարողության գնահատման իրականացումն հատկապես անհրաժեշտ է մակերևութային ջրային մարմինների որակի նորմերի սահմանման ժամանակ, ջրային ռեսուրսներ թափվող կեղտաջրերի թույլատրելի սահմանային արտահոսքի չափաքանակների և դրանց ներկայացվող պահանջների սահմանման համար, ջրօգտագործման թույլտվությունների տրամադրման ժամանակ՝ ջրի որակի մասով որոշումներ կայացնելիս, ջրային ռեսուրսներիէկոլոգիական կարգավիճակիբացահայտման, կլիմայի փոփոխության նկատմամբ ջրային ռեսուրսների խոցելիության գնահատման և հարմարվողականության միջոցառումների մշակման համար և այլ նպատակներով։

**2. Առաջարկվող կարգավորման բնույթը**

Նախագծով սահմանվում է գետի ինքնամաքրման կարողության գնահատման մեթոդը, որը կիրառելի է Հայաստանի Հանրապետության բոլոր գետերի համար, ինչպես նաև ներկայացվում է վերջինիս կիրարկման մեխանիզմները։

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

«Գետի ինքնամաքրման կարողության գնահատման մեթոդը և վերջինիս կիրարկման մեխանիզմները սահմանելու մասին» Կառավարության որոշման նախագիծը մշակվել է շրջակա միջավայրի նախա­րա­րության կողմից:

**4. Ակնկալվող արդյունքները**

«Գետի ինքնամաքրման կարողության գնահատման մեթոդը և վերջինիս կիրարկման մեխանիզմները սահմանելու մասին» Կառավարության որոշման նախագծի ընդունմամբ հնարավոր կդառնա ջրային ռեսուրսների ոլորտի կառա­վար­ման գործընթացներում և իրավական ակտերում ներդնել գետի ինքնամաքրման կարողության գնահատման գործիքակազմը: Այն մեծապես կնպաստի ջրային ոլորտում ջրօգտագործման թույլտվությունների տրամադրման կարողությունների զարգացմանը, այդ գործընթացի պատշաճ իրականացմանը՝ փոփոխվող կլիմայի պայմաններում:

Գետի ինքնամաքրման կարողության գնահատման մեթոդի առկայությունը հնարավորություն կտա գնահատելու գետի ինքնամաքրման կարողությունը, կանոնակարգելու գետը աղտոտող տնտեսական օբյեկտների գործունեությունը, մեղմելու կամ կանխելու գետերի աղտոտումը, արդիականացնելու ջրօգտագործման թույլտվությունների տրամադրման գործընթացը։

**5. լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«Գետի ինքնամաքրման կարողության գնահատման մեթոդը և վերջինիս կիրարկման մեխանիզմները սահմանելու մասին» Կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազում չի ակնկալվում:

**6.** **Կապը ռազմավարական փաստաթղթերի հետ. Հայաստանի վերափոխման ռազմավա­րություն 2050, Կառավարության 2021-2026թթ. ծրագիր, ոլորտային և/կամ այլ ռազմավա­րություններ**

«Գետի ինքնամաքրման կարողության գնահատման մեթոդը և վերջինիս կիրարկման մեխանիզմները սահմանելու մասին» Կառավարության որոշման նախագծի ընդունման անհրաժեշտությունը բխում է Հայաստանի Հանրապետության ԱԺ 2019թ. փետրվարի 14-ի ԱԺՈ-002-Ն որոշմամբ հավանության արժանացած Հայաստանի Հանրապետության Կառավարության ծրագրի 4.8 բաժնի Ջրային ռեսուրսների կառավարման արդյունավետության բարձրացում ուղղությունից, Հայաստանի Հանրապետության և Եվրոպական միության և Ատոմային էներգիայի եվրոպական համայնքի ու դրանց անդամ պետությունների միջև կնքված համապարփակ և ընդլայնված գործընկերության համաձայնագրի կիրարկման ճանապարհային քարտեզի 119-րդ կետի պահանջից։

Գետի ինքնամաքրման կարողության գնահատման մեթոդի առկայությունը հնարավորություն կտա գնահատելու գետի ինքնամաքրման կարողությունը, կանոնակարգելու գետը աղտոտող տնտեսական օբյեկտների գործունեությունը, մեղմելու կամ կանխելու գետերի աղտոտումը, արդիականացնելու ջրօգտագործման թույլտվությունների տրամադրկան գործընթացը։